ລາວາ​ ຈາກ​ພູ​ໄຟ Kilauea ກຳລັງໄຫລ ລົງສູ່ ເມືອງ Pahoa ໃນລັດ​ Hawaii
ພວກນັກ​ທໍລະນີວິທະຍາ ກ່າວ​ວ່າ ດ້ານໜ້າຂອງຫີນລາວາ ​ແມ່ນ​ຫ່າງຈາກ​ເມືອງ Pahoa 70 ​ແມັດ ​ແລະ ສາມາດໄຫລ​​ໄປ​ຮອດ​ເມືອງ​ດັ່ງກ່າວ ພາຍ​ໃນ​ມື້​ດຽວເທົ່ານັ້ນ​.
ຫີນລະລາຍຫລືລາວາຈາກພູເຂົາໄຟທີ່ມີຄວາມກວ້າງ 50 ແມັດ ກຳລັງໄຫລລົງມາຕາມຈ້າຍພູແຫ່ງນຶ່ງ ໃນລັດ Hawaii ຊຶ່ງກຳລັງ ຂົ່ມຂູ່ທີ່ຈະເຜົາໄໝ້ເຮືອນຊານທັງຫຼາຍ ທີ່ຢູ່ໃນທາງໄຫລຂອງມັນ ນັ້ນ ພວກນັກທໍລະນີວິທະຍາ ກ່າວວ່າ ດ້ານໜ້າຂອງຫີນລະລາຍ ດັ່ງກ່າວ ແມ່ນຫ່າງຈາກເມືອງ Pahoa 70 ແມັດ ແລະ ສາມາດ ຈະໄຫລໄປຮອດເມືອງດັ່ງກ່າວ ພາຍໃນມື້ດຽວ ເມືອງທີ່ມີປະຊາຊົນອາໄສຢູ່ປະມານ 1,000 ຄົນດັ່ງກ່າວ ໄດ້ ພາກັນຫລົບໜີ ລ່ວງໜ້າໄປແລ້ວ ໃນອັນທີ່ບັນດາເຈົ້າໜ້າທີ່ ກ່າວວ່າ ເປັນທີ່ ໃນການມາເຖິງຂອງຫີນລາວາ ທີ່ມີຄວາມສູງພຽງໜ້າເອິກ ພ້ອມກັບຄວາມຮ້ອນ ທີ່ກຳລັງຝົດເດືອດເຖິງ2,000ອົງສາ ທີ່ກຳລັງໄຫລລົງມາ ຈາກພູເຂົາໄຟ Kilauea ບັນດາເຈົ້າໜ້າທີ່ ໄດ້ແຈ້ງໃຫ້ອີກຫຼາຍພັນຄົນ ກຽມພ້ອມເພື່ອຍົກຍ້າຍອອກຈາກບໍລິເວນນັ້ນ ສະພາກາແດງ ກ່າວວ່າ ຕົນກຳລັງເປີດບ່ອນລີ້ໄພໃຫ້ແກ່ປະຊາຊົນຜູ້ທີ່ມີຄວາມສ່ຽງ ອະດີດສວນອ້ອຍປະຫວັດສາດ ທີ່ມີຮ້ານນ້ອຍໆ ແລະ ເຮືອນຊານຕ່າງໆ  ຕັ້ງຢູ່ເທິງ  ຂອງລັດ ຮາວາຍ ຊຶ່ງເປັນເກາະທີ່ໃຫຍ່ສຸດ ໃນຈຳນວນທັງໝົດ 8 ເກາະຫຼັກທີ່ລວມເຂົ້າກັນເປັນລັດດັ່ງກ່າວຂອງສະຫະລັດໃນປາຊີຟິກນັ້ນ ການໄຫລລົງມາຂອງລາວາຈາກພູເຂົາໄຟ ເລີ້ມຂົ່ມຂູ່ເມືອງດັ່ງກ່າວ ແຕ່ວັນທີ 27 ມິຖຸນາ ແຕ່ພູໄຟ Kilauea ໄດ້ລະເບີດຂຶ້ນຢ່າງຕໍ່ເນື່ອງ ນັບຕັ້ງແຕ່ປີ 1983 ເປັນຕົ້ນມາ